

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΝΑΤ. ΜΑΚΕΔΟΝΙΑΣ -ΘΡΑΚΗΣ** Αλεξανδρούπολη 16/7/2025

**ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ**

**Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ**

**ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΒΡΟΥ**

**ΔΕΛΤΙΟ ΕΝΗΜΕΡΩΣΗΣ**

Στα πλαίσια του προγράμματος καταπολέμησης κουνουπιών που διενεργεί η Περιφέρεια Ανατολικής Μακεδονίας και Θράκης σας ενημερώνουμε ότι θα διενεργηθεί αεροψεκασμός ακμαιοκτονίας υπέρμικρου όγκου (ULV), για την αντιμετώπιση ακμαίων κουνουπιών την **ΤΕΤΑΡΤΗ 16/7/2025 και την ΠΕΜΠΤΗ 17/7/2025** στο φυσικό-αγροτικό περιβάλλον στο Βόρειο Τμήμα της Π.Ε. Έβρου (ευρύτερη περιοχή ΟΡΕΣΤΙΑΔΑΣ και ΔΙΔΥΜΟΤΕΙΧΟΥ αντίστοιχα).

**Ώρα εκτέλεσης ψεκασμών:** Μετά τη δύση του ηλίου από 19:30 – 21:30

**Προφυλάξεις*:*** *Παρακαλούμε να μην κυκλοφορούν στο ανωτέρω αγροτικό-φυσικό περιβάλλον των παραπάνω περιοχών, άνθρωποι και ζώα κατά την διάρκεια εφαρμογής του ψεκασμού.*

***Η εφαρμογή δεν θα γίνει σε κατοικημένες περιοχές, ωστόσο κατά την εκτέλεση της πτήσης από και προς τις περιοχές εφαρμογής, ενδέχεται το ελικόπτερο να διέλθει κοντά από κατοικημένες περιοχές, χωρίς αυτό να εγκυμονεί κινδύνους για τη Δημόσια Υγεία.***

*Για την διενέργεια των ψεκασμών ακολουθούνται οι οδηγίες που ορίζονται στην με αρ. πρωτ. Δ1α/Γ.Π.οικ 14125/26-3-2025 (ΑΔΑ:ΨΠΓΓ465ΦΥΟ-ΠΤΕ) Εγκύκλιο του Υπουργείου Υγείας «Προγράμματα ολοκληρωμένης διαχείρισης των κουνουπιών, σχέδιο δράσης, σχετική ενημέρωση και προφύλαξη του κοινού για το έτος 2025» και την έκδοση της Αρ. πρωτ. Δ1α/Γ.Π.29118 από 15/7/2025 «Κατ’ εξαίρεση χορήγηση άδειας χρήσης βιοκτόνων σκευασμάτων για ULV εφαρμογή από εδάφους ή από αέρος για την αντιμετώπιση ακμαίων κουνουπιών στην Περιφέρεια Ανατολικής Μακεδονίας και Θράκη για το έτος 2025» εγγράφου του Υπουργείου Υγείας.*

*Η εφαρμογή θα γίνει:*

* *με ευθύνη του ανάδοχου φορέα που είναι η ASNFAEΡΟΕΦΑΡΜΟΓΕΣ Ι.Κ.Ε.*
* *με χρήση οχήματος που φέρει ειδικό και κατάλληλο εξοπλισμό.*
* *με συνεχή επίβλεψη από αρμόδιους υπαλλήλους της Π.Ε Έβρου της Περιφέρειας Ανατολικής Μακεδονίας και Θράκης.*
* *Με εγκεκριμένα για το σκοπό σκευάσματα όπως προβλέπονται στην έγκριση με ΑΔΑ: 90ΜΔ4653ΠΓ-ΞΓΦ Απόφαση του Υπουργείου Αγροτικής Ανάπτυξης και Τροφίμων, κατ’ εξαίρεσης χρήσης βιοκτόνου σκεύασματος για το έτος 2025*

Οι ψεκασμοί θα πραγματοποιηθούν **εφόσον οι καιρικές συνθήκες (άνεμος, βροχοπτώσεις κλπ) το επιτρέψουν,** ώστε να διασφαλιστεί η υγεία των πολιτών, καθώς και η αποτελεσματικότητα των εφαρμογών.

**ΠΛΗΡΟΦΟΡΙΕΣ στα τηλέφωνα:**

**ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ & ΚΟΙΝΩΝΙΚΗΣ ΜΕΡΙΜΝΑΣ Π.Ε. ΕΒΡΟΥ**

**τηλ. 2551355322**

**ΔΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ ΟΡΕΣΤΙΑΔΑΣ**

**τηλ 2552081717**